ડાન્સ-ઓરિયેન્ટેડ મસ્સાલેદાર અર્બન ફિલ્મ, ઉપરથી પ્રભુ દેવા-કે.કે. મેનન જેવા સ્ટાર્સ, હૉલીવુડની આવી જ ફિલ્મ-સિરીઝ ‘સ્ટેપ અપ’ જેવી ફીલ અને ઓવરઑલ શરીરની પેચોટી ખસી જાય એવાં ધમાકેદાર ડાન્સ-પર્ફોર્મન્સ. ઉપરથી યંગસ્ટર્સને આકર્ષવા માટે ૩Dનો વઘાર. એટલે જ તો ‘ABCD : ઍની બડી કૅન ડાન્સ’માં બધાને મજા પડી ગયેલી, પરંતુ સીક્વલ બનાવવા માટે કંઈક નવી અને નક્કર સ્ટોરી જોઈએ. બાપડા-બિચારા થઈ પડેલાં પાત્રોને સફળ કરાવવાની અન્ડરડૉગ ટાઇપની સ્ટોરીમાં પણ કંઈ નવું ન હોય તો શું મજા આવે? એકલાં સૉન્ગ ઍન્ડ ડાન્સથી તો અઢી કલાકનો ‘ડાન્સ ઇન્ડિયા ડાન્સ’ શો જોતા હોઈએ એવું લાગે.